b'\n_START_ARTICLE_\nGediminas Kalinauskas\n_START_PARAGRAPH_\nGediminas Kalinauskas (g. 1945\xc2\xa0m. sausio 30 d. Juodi\xc5\xa1ki\xc5\xb3 kaime, Utenos rajone)\xc2\xa0\xe2\x80\x93 Lietuvos futbolo istorikas, ra\xc5\xa1ytojas ir statistikos rink\xc4\x97jas. Lietuvos sporto \xc5\xbeurnalist\xc5\xb3 federacijos, Tarptautin\xc4\x97s sporto \xc5\xbeurnalist\xc5\xb3 asociacijos ir Lietuvos Nepriklausom\xc5\xb3j\xc5\xb3 ra\xc5\xa1ytoj\xc5\xb3 s\xc4\x85jungos narys, Lietuvos futbolo federacijos propagandos ir istorijos komiteto sekretorius._NEWLINE_BIOGRAFIJA_NEWLINE_Kudikyst\xc4\x97je netek\xc4\x99s t\xc4\x97v\xc5\xb3, su broliu Vytautu augo globojami seneli\xc5\xb3 Burok\xc5\xb3, knygne\xc5\xa1io Balio Buroko ir jo \xc5\xbemonos Onos Va\xc5\xa1kelyt\xc4\x97s - Burokien\xc4\x97s bei j\xc5\xb3 dukros Leokadijos Pikauskien\xc4\x97s. 1953 - 1956 m. mok\xc4\x97si Sirut\xc4\x97n\xc5\xb3 pradin\xc4\x97je, 1957 - 1960 m. - Utenos 2 -je vidurin\xc4\x97je mokykloje, 1960 - 1964 m. - Vilniaus prekybos technikume. 1969 - 1974 m. Vilniaus un-to Prekybos fakultete \xc4\xafsigijo materialinio apr\xc5\xabpinimo ekonomisto specialyb\xc4\x99. Baig\xc4\x99s universitet\xc4\x85, 28 metus dirbo tiek\xc4\x97ju \xc4\xafvairaus profilio Vilniaus \xc4\xafmon\xc4\x97se ir Paruo\xc5\xa1\xc5\xb3 ministerijoje. Nuo 2005 m. laisvas \xc5\xbeurnalistas. Spaudoje bendradarbiauja nuo 1966 m._NEWLINE_Anksti prad\xc4\x97j\xc4\x99s \xc5\xbeaisti futbol\xc4\x85, prad\xc4\x97jo gilintis \xc4\xaf Lietuvos futbolo istorij\xc4\x85, spaudoje paskelb\xc4\x97 daugyb\xc4\x99 straipsni\xc5\xb3, para\xc5\xa1\xc4\x97 8 knygas. "Kaupiant istorines \xc5\xbeinias, man futbolas vis labiau dar\xc4\x97si pana\xc5\xa1us \xc4\xaf \xc4\x85\xc5\xbeuol\xc4\x85 su giliomis \xc5\xa1aknimis, kurios maitina vis\xc4\x85 Lietuv\xc4\x85" - ra\xc5\xa1o Gediminas knygoje "\xc4\x84\xc5\xbeuolo \xc5\xa1aknys" (2007).'